fi fi fi fi fi fi fi fi fi fi id fi id fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo fi fi ceb en nl ca it fr fi fi fi fi sv fi es tr es en en en
Lainaa yritykselle – yrityslainat pk-yrityksen näkökulmasta
Yrityslainan hakeminen on pk-yrityksille ainainen haaste. Eurokriisi ja hidas talouskasvu eivät ole tehneet rahoituksen järjestämisestä ainakaan helpompaa. Perinteisen yrityslainan saaminen voi olla nykyään hyvin vaikeaa. Miten pk-yritys saa nykyään lainaa?
Suomalainen yrityslainakanta on ollut viime vuosiin asti kasvussa. Kasvu on ollut monina vuosina vahvempaa kuin muualla Euroopassa.
Tällä hetkellä yrityslainakanta kuitenkin pienenee huolimatta monista hyvistä yrityksistä parantaa pankkilainojen saatavuutta. Taloustilanne on yksinkertaisesti niin epävarma, ettei yrityksillä ole mahdollisuutta ottaa enempää lainaa.
Pankit eivät muutenkaan tukitoimista huolimatta rahoita mielellään pienten tai etenkään aloittavien yritysten toimintaa. Harvalla uudella yrityksellä on tarjota riittävän hyviä vakuuksia pankkilainan tueksi.
Rahoitusta etsivän uuden yrittäjän kannattaa huomioida ainakin seuraavat rahoitusvaihtoehdot:
Starttirahan tarkoitus on helpottaa ryhtymistä täysipäiväiseksi yrittäjäksi. Sitä myöntää työ- ja elinkeinotoimisto. Starttirahaa myönnetään enintään vuodeksi ja sen suuruus on noin 700 euroa kuussa.
Jos yrityksellä on jo pohjalla merkittävää pääomaa, sijoittajien houkutteleminen mukaan voi toimia hyvänä keinona polkaista liiketoiminta käyntiin.
Yrityslainaa voi hakea pankista tai pankin ulkopuolelta. Huomaa, että monet pankkisektorin ulkopuoliset lainat ovat kuitenkin sangen hintavia.
Laskurahoitus on yksi tapa auttaa uutta yritystä kasvamaan, kunhan liiketoiminta on jo käynnissä. Laskurahoitus tarkoittaa yrityksen laskujen myymistä rahoitusyhtiölle. Yritys saa laskuihin sidotut rahat välittömästi käyttöönsä, ja rahoitusyhtiö perii välistä provision.
Näin järjestyy rahoitus kasvuprojekteille
Jo toiminnassa olevan yrityksen kasvun rahoittaminen on helpompaa kuin liiketoiminnan polkaiseminen käyntiin tyhjästä. Etenkin vientiprojekteja tuetaan monilla tavoilla. Muun muassa seuraavien tahojen kautta on mahdollista järjestää rahoitusta pk-yrityksen kasvulle:
ELY-keskukset myöntävät yrityksen kehittämisavustusta. Avustuksella halutaan tukea yrityksen kilpailukykyä edistäviä projekteja. Rahaa voi hakea esimerkiksi kansainvälistymiseen tai tuotekehitykseen.
Tekes rahoittaa yritysten kasvua monilla tavoilla. Mitä innovatiivisempi kasvuhanke on kyseessä, sitä helpommin Tekesin rahahanat aukeavat.
Finnvera tukee yritysten vientiprojekteja, kansainvälistymistä ja tuotekehitystä erilaisten lainojen ja takauksien avulla.
Myös edellä jo mainittu laskurahoitus on yksi tapa tukea yrityksen kasvua. Tämä on toimiva keino etenkin sellaisella alalla, jossa kausivaihtelut ovat suuria ja laskujen maksuajat pitkiä.
Vuonna 2014 keskimääräinen yrityslainan korko Suomessa oli 1,84 %. Keskikorko liikkunee yhä tällä hetkellä vastaavissa lukemissa.
Tilastot voivat kuitenkin hämätä. Käytännössä pk-yritykset saattavat joutua maksamaan pankille yli kymmenen prosentin korkoa, ja pankkien ulkopuolella vuosikorko nousee usein kymmeniin prosentteihin.
Yrityslainan hintaa määrittelevät muun muassa yrityksen luottokelpoisuus sekä sen liiketoiminnan kannattavuus. Aloittavalla yrityksellä ei tietenkään ole vielä kunnon kassavirtaa, ja siksi myös lainan hinta nousee helposti taivaisiin.
Myös lainan suojaksi tarjottavien vakuuksien laatu vaikuttaa merkittävästi yrityslainan hintaan.
Mistä vakuus pk-yrityksen lainalle?
Aloitteleva yritys ei useinkaan pysty tarjoamaan reaalivakuutta luottoa hakiessaan. Rahoitusyhtiöiltä löytyy ongelmaan useita ratkaisuja.
Leasingrahoitus auttaa uutta yrittäjää esimerkiksi koneiden ja irtaimiston hankinnassa. Tällöin vakuutena toimii rahoituksen kohde.
Yrityksen myyntisaatavia voi käyttää vakuutena. Tällöin kyseeseen tulee factoring tai muu laskurahoitus.
Myös yrittäjän omaisuus voi toimia lainan vakuutena. Tämä on yrittäjän itsensä kannalta erittäin riskisaltis vaihtoehto.
Etenkin yritystoiminnan alkuvaiheessa joudutaan usein turvautumaan henkilötakaukseen. Tällöin yrittäjä joutuu henkilökohtaisesti vastuuseen yrityksen lainoista.
Finnvera-takaus on pk-yrityksille suunnattu rahoitustuote, jonka avulla yrityksen on helpompi saada lainaa esimerkiksi pankista. Finnvera takaa tavallisesti puolet yrityslainan hinnasta.
Netissä on tarjolla myös täysin vakuudettomia yrityslainoja. Koska rahoitusyhtiön kannalta tällaisiin lainoihin liittyy korkea riski, ne ovat yleensä kalliita.
Laskurahoitus talouden ajautuessa taantumaan 8.9.2022
Oma pääoma vs. Vieras pääoma 7.9.2022
Kesän 2022 aukioloajat 30.6.2022
Hae meille töihin! 1.12.2021
Rahoittaja.fi on nyt Corona Capital 29.10.2021
Arkisto Valitse kuukausi syyskuu 2022  (2) kesäkuu 2022  (1) joulukuu 2021  (1) lokakuu 2021  (2) toukokuu 2021  (2) huhtikuu 2021  (1) maaliskuu 2021  (1) joulukuu 2020  (1) lokakuu 2020  (3) syyskuu 2020  (5) elokuu 2020  (1) kesäkuu 2020  (1) toukokuu 2020  (1) huhtikuu 2020  (1) maaliskuu 2020  (1) helmikuu 2020  (3) joulukuu 2019  (1) syyskuu 2019  (3) elokuu 2019  (2) kesäkuu 2019  (3) huhtikuu 2019  (2) maaliskuu 2019  (2) helmikuu 2019  (1) tammikuu 2019  (2) joulukuu 2018  (2) marraskuu 2018  (1) lokakuu 2018  (1) syyskuu 2018  (1) elokuu 2018  (1) kesäkuu 2018  (2) toukokuu 2018  (2) huhtikuu 2018  (1) maaliskuu 2018  (1) helmikuu 2018  (2) tammikuu 2018  (1) joulukuu 2017  (3) marraskuu 2017  (1) lokakuu 2017  (2) syyskuu 2017  (2) elokuu 2017  (2) heinäkuu 2017  (2) kesäkuu 2017  (4) toukokuu 2017  (2) huhtikuu 2017  (2) maaliskuu 2017  (1) helmikuu 2017  (2) tammikuu 2017  (5) joulukuu 2016  (4) marraskuu 2016  (1) lokakuu 2016  (4) syyskuu 2016  (3) elokuu 2016  (2) heinäkuu 2016  (2) kesäkuu 2016  (2) toukokuu 2016  (3) huhtikuu 2016  (3) maaliskuu 2016  (2) tammikuu 2016  (1) joulukuu 2015  (1) lokakuu 2015  (2)
Innopoli 3, B-talo 2. krs.
+358 (0) 290 300 400
© Corona Capital Oy - Suunnittelu ja tuotanto Forma Design & Monkinmedia